  Майя Бывальцева 15-тӥ оштолэзе Удмуртиын кужмо зоръёсты возьмало. Со сярысь «» бамаз гожтӥз элькун гидрометцентрысь куазез чакланъя ёзэтлэн кивалтӥсез Алла Шумихина. Кезьыт омыр но зоръёс элькунэ 12-тӥысь 13-тӥ оштолэзе потон уе вуозы ни. Со вадьсытӥмы кезьыт фронтлэн ортчеменыз герӟаськемын. «Уй ӵоже температура лэзькоз но уйин но ӵуказе нуназе 3–8 градус луоз. Удмуртарняе нуназе но арня пумозь циклон кузёяськоз, зороз. Тужгес кужмо зоръёс луозы кӧснуналэ. Арнянуналэ но вордӥськонэ потон уе кӧня ке лымыялоз, кот лымы усёз но зороз шуыса чакласькомы», — ивортӥз Алла Шумихина. 14-тӥ оштолэзе уйин 0…+5 градус луоз, нуназе +8…+13. Кӧснуналэ, 15-тӥ оштолэзе, уйин +3…+8, нуназе +5…+10. Арнянуналэ, 16-тӥ оштолэзе, эшшо кезьытгес карись шуыса чаклало. Быдӟымнуналэ уйин элькунын 0 градус котырын луоз, нуназе 0…+5. «Вордӥськонэ потон уе 0…-5 градусозь кезьытскоз, нуназе 2–7 градус возьмаськомы», — вераз Алла Шумихина. Тегъёс: Гидрометцентр Удмуртия куазь тулыс  